Legio Honoris

Legio Honoris, plene Ordo Nationalis Legionis Honoris (Francice Ordre national de la Légion d'honneur),Olim Ordo Regalis Legionis Honoris (Ordre royale de la Légion d'honneur). est ordo Francicus a Napoleone Bonaparte die 19 Maii 1802 constitutus. Ordo est maximum Franciae ornamentum, in quinque gradus divisum: eques (chevalier), officialis (officier), commendator (commandeur), magnus officialis (grand officier), et magna crux (grand croix). Sententia ordinis est Honor Et Patria (Francice Honneur et Patrie), et sedes est Palatium Legionis Honoris, in laeva Sequanae ripa Lutetiae situm.Praemium Legionis Honoris multos habet titulos, de gradibus quinque dependentes: eques Legionis Honoris (Chevalier de la Légion d'honneur), praefectus Legionis Honoris (Officier de la Légion d'honneur), dux Legionis Honoris (Commandeur de la Légion d'honneur), praefectus grandis Legionis Honoris (Grand Officier de la Légion d'honneur), et crux grandis Legionis Honoris (Grand'Croix de la Légion d'honneur). Nomen honneur saepe Francice capitalizatur, ut in nomine legionis palatii (Palais de la Légion d'Honneur) scribitur.

 Consulatus 
Per res novas Francicas, omnes ordines equestris dignitatis Francici aboleti sunt, ab armis honoris substituti. Desiderium fuit Napoleonis, Primi Consulis et dictator militaris de facto, praemium creare ut milites et homines togati probarentur, et ex eo optato nata est legio honoris,Pierre-Louis Roederer, "Speech Proposing the Creation of a Legion of Honour," in Napoleon: Symbol for an Age, A Brief History with Documents, ed. Rafe Blaufarb (Novi Eboraci: Bedford/St. Martin's, 2008), 101–102. corpus hominum quod non fuit ordo equester, quia Napoleo putabat Franciam egere agnitione meriti, non nova nobilitatis ratione. Legio autem organizatione veterum ordinum equestrium Francicorum usa est, sicut Ordo Sancti Ludovici. Praeterea, insignia legionis Ordinis Sancti Ludovici similia sunt, qui etiam taenia rubra usus est.

Legio Legionem honoratorum conscriptam, necnon ordines militares laxe imitata est, legionariis, officialibus, commendatoribus, cohortibus regionalibus, et concilio grande praedita. Maximus gradus non fuit magna crux, sed magna aquila (grand aigle), gradus hominis qui omnia insignia crucum grandium gessit. Stipendia sodalibus numerata sunt:
 5000 franca magno officiale
 2000 franca commendatore
 1000 franca officiale
 250 franca legionario

Legione constituta, magister grandis semper fuit caput civitatis, nunc praeses. Praeses Franciscus Hollande ex 15 Maii 2012 est grandis magister et ex officio Grandis Crux.

 Pinacotheca 


 Notae 

 Nexus externi 

 Base Léonore, recensement des récipiendaires de la Légion d’honneur, www.culture.gouv.fr (decennia ante 1977, Archivum Nationale)
 De legatione Francica in Canada, www.ambafrance-ca.org
 De Legione Honoris, www.legiondhonneur.fr

Categoria:Constituta 1802
Categoria:Ordines honoris
Categoria:Francia